LV Eiropas Savienības Oficiālais Vēstnesis C 93/8

Dalībvalstu paziņotās informācijas kopsavilkums par valsts atbalstu, kas piešķirts saskaņā ar Komisijas Regulu (EK) Nr. 1857/2006 par EK līguma 87. un 88. panta piemērošanu attiecībā uz valsts atbalstu maziem un vidējiem uzņēmumiem, kas nodarbojas ar lauksaimniecības produktu ražošanu, un grozījumiem Regulā (EK) Nr. 70/2001

(2008/C 93/06)

Atbalsta numurs: XA 373/07

Dalībvalsts: Apvienotā Karaliste

Reģions: Shetland

Atbalsta shēmas nosaukums vai individuālā atbalsta saņēmēja uzņēmuma nosaukums: Shetland Cast Ewe Welfare Scheme

Juridiskais pamats: Section 4 of the Small Landholders (Scotland) Act 1911

Commission Regulation (EC) No 1857/2006

Saskaņā ar atbalsta shēmu plānotie gada izdevumi vai uzņēmumam piešķirtā individuālā atbalsta kopsumma:

Gads Izdevumi 2007.–2008. Līdz GBP 50 000

Atbalsta maksimālā intensitāte: Šis atbalsts nepārsniegs zaudējumus, ko izraisīja karantīnas ierobežojumi saistībā ar valsts iestāžu oficiāli atzītu slimības uzliesmojumu. Atbalsta intensitāte nepārsniegs 100 %

Īstenošanas datums:

Atbalsta shēmas vai individuālā atbalsta ilgums: Šī shēma tiks īstenota desmit nedēļu laikā, un tā tiks slēgta 2008. gada 9. februārī

Atbalsta mērķis: Šetlandes salu nederīgo aitu turēšanas apstākļu uzlabošanas shēma būs pieejama Šetlandes salu lauksaimniekiem un fermu nomniekiem, kas saskaras ar dzīvnieku turēšanas apstākļu uzlabošanas problēmu attiecībā uz nederīgām aitām, uz kurām pēc mutes un nagu sērgas uzliesmojuma Apvienotajā Karalistē attiecas eksporta ierobežojumi. Šetlandes salās šī situācija visnopietnāk skar nederīgās aitas (aitas, kuru audzēšanas vecums Šetlandes salās tuvojas beigām); šie novecojušie dzīvnieki parasti līdz septembra beigām tika pārdoti un izvesti no Šetlandes salām, lai pēdējo audzēšanas gadu pavadītu maigākos klimatiskajos apstākļos citur Apvienotajā Karalistē vai tiktu iekļauti pārtikas ķēdē kā aitas gaļa. Saistībā ar mutes un nagu sērgu ieviestā eksporta aizlieguma un pārvietošanās ierobežojumu dēļ augustā un septembrī Šetlandes salās nenotika ierastie gadatirgi, kuros nederīgās aitas varētu tikt pārdotas audzēšanai ganāmpulkos vai patēriņam.

Šajā shēmā ietilpst noteikta vecuma aitas (vecākas par pieciem gadiem) ar neatbilstošu fizioloģiju — lauztiem žokļiem vai kurām trūkst zobi barības, izņemot vismīkstākās lopbarības, sagremošanai. Papildu barošana nespēj tām nodrošināt ar pēdējai audzēšanas sezonai nepieciešamajām uzturvielām. Nepieciešamā šo dzīvnieku pārvietošana uz tādām sulīgām ganībām, kādas augustā un septembrī atrodamas Dienvidanglijā un Velsā, nebija īstenojama sakarā ar iepriekš minētajiem eksporta ierobežojumiem, kuri Apvienotajā Karalistē tajā laikā tika noteikti mutes un nagu sērgas uzliesmojuma dēļ.

Šetlandes salu klimatisko apstākļu dēļ oktobrī beidzas veģetācija. Līdz ar to dabiskās lopbarības ierobežotais apjoms vēl vairāk pasliktina nederīgo aitu turēšanas apstākļus. Ziemā situācija kļūst vēl sliktāka, un būs jārisina nopietnas dzīvnieku labturības problēmas, jo tie cietīs badu. Lielākajai daļai lauksaimnieku un fermu nomnieku nav nepieciešamā, lai savās saimniecībās nokautu un apraktu nederīgās aitas (augsnes kārta virs klinšainās pamatnes tiešām ir tik plāna, ka lielākajā Šetlandes salu daļā aprakšana ir praktiski neiespējama). Tā kā šobrīd šo dzīvnieku pārdošanai, ja tie izdzīvotu, nav tirgus, tie cietīs no straujas stāvokļa pasliktināšanās un tāpēc to nokaušana, izvērtējot turēšanas apstākļu uzlabošanas iespējas, ir atbilstošākais risinājums.

Piezīme: Uz Šetlandes salām attiecas izņēmums, kas pieļauj aprakšanu.

Ražotāji būs atbildīgi par atbilstīgo dzīvnieku (tas ir, nederīgo aitu, kuru audzēšanas periods Šetlandē tuvojas beigām) transportēšanu uz centralizētu savākšanas centru. Savākšanas centra pārvaldnieks nemaksās ražotājiem par atbilstīgajiem dzīvniekiem. Dzīvnieki netiks iekļauti cilvēku pārtikas ķēdē, bet tiks pārvietoti uz lopkautuvēm nokaušanai un tālākai iznīcināšanai. Lai Skotijas valdības vārdā sniegtu šos pakalpojumus, tiks organizēts konkurss. Tas atbilst Regulas (EK) Nr. 1857/2006 10. pantam, kurā noteikts, ka atbalsts nedrīkst pārsniegt tādas saslimstības izraisīto zaudējumu apmēru, kuras uzliesmojumu oficiāli atzinušas valsts iestādes

Atbilstīgās izmaksas: Saskaņā ar Šetlandes salu nederīgo aitu turēšanas apstākļu uzlabošanas shēmu, savākšanas centra pārvaldnieks saņems GBP 10 par katru atbilstīgo dzīvnieku, bet dzīvnieku kopskaits nedrīkst pārsniegt 5 000. Šīs GBP 10 sedz attiecīgā dzīvnieka kaušanas izmaksas, aprakšanas izmaksas Šetlandes Rovahedas pildizgāztuvē un transportēšanas izmaksas no savākšanas centra uz lopkautuvi un no lopkautuves uz pildizgāztuvi.

Lopkautuvju un pildizgāztuvju pārvaldnieki saņems atlīdzību par kaušanas un kautķermeņu iznīcināšanas pakalpojumiem; šīs izmaksas tiks noteiktas konkursā lopkautuvēm, un tās segs savākšanas centra pārvaldnieki. Tas atbilst Regulas (EK) Nr. 1857/2006 10. pantam, kurā noteikts, ka kopējā atbalsta intensitāte nedrīkst pārsniegt 100 %.

Lauksaimnieki un fermu nomnieki nesaņems nekādu atlīdzību par šīs shēmas ietvaros iznīcinātajām nederīgajām aitām vai izmaksu kompensāciju, kas radušās, transportējot tās uz savākšanas centru, tādējādi novēršot pārmērīgu kompensāciju izmaksāšanu un neveicinot to dzīvnieku kaušanu, ja ir iespējams rast citu risinājumu

Attiecīgā(-ās) nozare(-es): Šī shēma attiecas tikai uz MVU, kuri Šetlandes salās tur tā dēvētās nederīgās aitas. Nederīgās aitas neatbilst iepriekš izziņotajai Skotijas turēšanas apstākļu un iznīcināšanas shēmai, jo tā attiecās tikai uz vilnas jēriem.

Atbilstīgie uzņēmumi kvalificējami kā “mazi vai vidēji uzņēmumi”, kas nozīmē, ka labuma guvēji (nevis pakalpojumu sniedzēji) šīs shēmas darbības rezultātā nodarbina mazāk nekā 250 darbiniekus, to gada apgrozījums nepārsniedz EUR 50 miljonus vai to bilancē atspoguļotais kapitāls nepārsniedz EUR 43 miljonus, un ne vairāk kā 25 % daļu šajos uzņēmumos pieder citiem uzņēmumiem.

Lielāki uzņēmumi un no valsts līdzekļiem finansētas valdības iestādes nevar kļūt par šīs shēmas labuma guvējiem

Piešķīrējas iestādes nosaukums un adrese:

Shetland Islands Council 6 North Ness Business Park ZE1 0LZ Lerwick United Kingdom Contact Jon Dunn Tel (44) 1595 74 49 51

Tīmekļa vietne: http://www.sdt.shetland.org/Schemes.aspx

Vides, pārtikas un lauku apgabalu lietu departamenta (Apvienotās Karalistes kompetentās iestādes) vārdā parakstījies un datumu norādījis

Duncan KERR

Agricultural State Aid

Department for Environment, Food and Rural Affairs

Area 8D, 9 Millbank

C/o Nobel House

17 Smith Square, Westminster

SW1P 3JR London

United Kingdom